title: Moe piluda, titawaltara (trutca ke Boudin)
text: Moe piluda, titawaltara trutca tir tana jontika trutca skuyuna gan Boudin bak 1860-e sanda, gesiasa va krimtafa koyutarula is normandaf patectoy. Tcederapa ke buneks tir ke felilepesa dimdeswara va sielafi afi anamplekusi va varaf patectoy is nudrumstisi va vola is bixe ke piluda. Lingesik va vula kan litevafa adala ke inafa vanfira lajutuezlar. Mecoba zo kalir voxen kotcoba gan mesolwif vox rokagrupepen tazuk zo tiaver, kan kelt gracaf vox ware tuamuzas va tuaxani afi. Jadifa litera vas wiyuca male trutca diveksoyewer.